Z A P I S N I K
23. sjednice Vijeća Gradske četvrti Donja Dubrava,
održane 14. ožujka 2019.
u dvorani „C“ Područnog ureda gradske uprave Dubrava, Dubrava 49,
s početkom u 16,00 sati


Nazočni članovi Vijeća: Milan Draženović – predsjednik, Antun Bačić – potpredsjednik,  Mladen Cetinja, Josipa Ćorluka, Klaudija Ešegović, Hrvoje Hanžek, Nikola Horvatić, Trpimir Majcan, Dario Nekić, Damir Perica, Nikola Šandrk, Dubravka Šereg, Hrvoje Tomić i Zdravko Žvorc.
Nenazočni članovi Vijeća: Albina Benčec 
Nazočni članovi VMO: Željko Đuretec – predsjednik VMO „30. svibnja 1990.“, Niko Katavić – predsjednik VMO Trnava, Davor Dokolenić – predsjednik VMO Resnički gaj, Slobodan Krek – član VMO Stari Retkovec, Branka Budimir – predsjednica VMO Čulinec, Tin Trstenjak- predsjednik VMO „Ivan Mažuranić“, Mladen Šafranić – predsjednik VMO Donja Dubrava  i Asmirka Belošević – članica VMO Novi Retkovec. 
Nazočni djelatnici Službe za MS: 
Marija Nakić – v.d. voditeljica Područnog odsjeka Donja Dubrava, 
Marijana Lepur – viši stručni referent za rad tijela mjesne samouprave
i  Silvestar Smrekar – stručni  referenti za rad tijela mjesne samouprave.


Predsjedava Milan Draženović, predsjednik Vijeća Gradske četvrti Donja Dubrava.
O tijeku sjednice vodi se tonski zapis.
Predsjednik pozdravlja sve prisutne i utvrđuje da je nazočno svih 14 članova Vijeća te ono može pravovaljano odlučivati. Otvara 23. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 22. sjednice. Budući da primjedbi nije bilo, nakon provedenog glasovanja utvrđuje da je isti jednoglasno prihvaćen. 
Potom predlaže dopunu dnevnog reda točkama 6., 7. i  9. d), e) f) i g). Materijale za dopunu dnevnog reda članovi Vijeća primili su prije početka sjednice. 
Pita članove Vijeća imaju li još kakvih prijedloga za dopunu dnevnog reda. Budući da drugih prijedloga nije bilo, nakon provedenog glasovanja predsjednik utvrđuje da su prijedlozi dopune jednoglasno prihvaćeni i da je jednoglasno usvojen



D N E V N I   R E D:

1. Prijedlog zaključka o prihvaćanju Izvješća o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2018.
1. Prijedlog zaključka o davanju suglasnosti na Prijedlog asfalterskog programa Zagrebačkih cesta za nerazvrstane ceste I. reda u 2019. godini
1. Prijedlog zaključka o prijedlogu osoba za obavljanje poslova domara u objektima mjesne samouprave za razdoblje travanj-lipanj 2019.
1. Prijedlog zaključka o  prijedlogu lokacije za postavljanje posude za pseći izmet u Legradskoj ulici
1. Prijedlog zaključka o zahtjevu građana za iscrtavanje pješačkog prijelaza na lokaciji Osječka – Jadarska
1. Prijedlog zaključka o prijedlogu izmjene voznog reda autobusne linije 214 i usklađenosti s autobusnim linijama 215 i 225
1. Prijedlog zaključka o prijedlogu za postavljanjem fiksnih zaštitnih stupića na izlazu pristupne prometnice na ulicu Dubrava kod k.br.116
1. Prijedlog zaključka za pojačanom ophodnjom komunalnog i prometnog redarstva na području MO Trnava
1. Prijedlog zaključka o davanju suglasnosti Auto klubu Dubrava za održavanje dijela programa Dani Dubrave 2019.
1. Prijedlozi zaključaka o davanju mišljenja po članku 86. Statuta Grada Zagreba na:
1. Nacrt prijedloga Prometne studije područja omeđenog željezničkom prugom, Avenijom Marina Držića, Ulicom grada Vukovara i Savskom cestom s Konačnom ocjenom Povjerenstva
1. Procjenu rizika od velikih nesreća za područje Grada Zagreba
1. Program poticanja razvoja obrta, malog i srednjeg poduzetništva u Gradu Zagrebu 2019.-2023.
1. Prijedlog zaključka o davanju suglasnosti u postupcima izvlaštenja
1. Prijedlog zaključka o utvrđivanju popisa poslovnih prostora koji su predmet neposredne prodaje
1. Prijedlog odluke o izmjenama i dopunama Odluke o zakupu i kupoprodaji poslovnoga prostora
1. Prijedlog zaključka o zaduživanju Grada Zagreba korištenjem „ESIF kredita za energetsku učinkovitost“
1. Pitanja, prijedlozi i obavijesti




Ad 1 - Prijedlog zaključka o prihvaćanju Izvješća o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2018.

Predsjednik obrazlaže Prijedlog Zaključka i otvara raspravu. Predlaže da se Prijedlog Zaključka dopuni u točci 2. na način da se u istoj navede da se Izvješće prihvaća uz uvjet da se mjesečno dostavljaju podaci izvršenih radova na području GČ Donja Dubrava. 
Po završetku rasprave Vijeće jednoglasno donosi


Z A K LJ U Č A K
o prihvaćanju Izvješća o izvršenju programa i planova 
održavanja komunalne infrastrukture 
u gradskim četvrtima i mjesnim odborima Grada Zagreba u 2018.

	1. Vijeće Gradske četvrti Donja Dubrava razmotrilo je Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2018. (dalje u tekstu: Izvješće) što ga je izradio Gradski ured za mjesnu samoupravu.
	2. Vijeće prihvaća Izvješće u dijelovima koji se odnose na izvršenje Programa održavanja komunalne infrastrukture u Gradskoj četvrti Donja Dubrava u 2018. te na planove malih komunalnih akcija mjesnih odbora na području Gradske četvrti za 2018. uz uvjet da se od siječnja pa i za buduće razdoblje mjesečno dostavljaju podaci izvršenih radova na području Gradske četvrti Donja Dubrava koji terete sredstva vijeća mjesnih odbora i  Vijeća Gradske četvrti Donja Dubrava od podružnica Zrinjevac i Čistoća vezano uz održavanje čišćenja javnih površina i održavanja zelenih površina.
	3. Vijeće predlaže gradonačelniku Grada Zagreba da utvrdi Izvješće u predloženom tekstu i uputi ga Gradskoj skupštini Grada Zagreba na prihvaćanje. 
	4. Ovaj će se zaključak uputiti Gradskom uredu za mjesnu samoupravu na daljnje postupanje.


Ad 2 - Prijedlog zaključka o davanju suglasnosti na Prijedlog asfalterskog programa Zagrebačkih cesta za nerazvrstane ceste I. reda u 2019. godini

Predsjednik otvara raspravu o Prijedlogu zaključka o davanju suglasnosti na Prijedlog asfalterskog programa Zagrebačkih cesta za nerazvrstane ceste I. reda u 2019. godini. U raspravi sudjeluju Nikola Horvatić i Milan Draženović.
Po završetku rasprave Vijeće jednoglasno donosi


Z A K LJ U Č A K
o davanju suglasnosti na Prijedlog asfalterskog programa
Zagrebačkih cesta za nerazvrstane ceste I. reda u 2019. godini

1. Razmotren je Prijedlog asfalterskog programa Zagrebačkih cesta za nerazvrstane ceste I. reda u 2019. godini.
1. Vijeće je suglasno s Prijedlogom Zagrebačkih cesta i nema primjedbi na isti.
1. Ovaj će se zaključak uputiti Gradskom uredu za mjesnu samoupravu na daljnje postupanje.


Ad 3 - Prijedlog zaključka o prijedlogu osoba za obavljanje poslova domara u objektima mjesne samouprave za razdoblje travanj-lipanj 2019.

[bookmark: _Hlk5098969]Predsjednik obrazlaže Prijedlog zaključka o prijedlogu osoba za obavljanje domara u objektima mjesne samouprave za razdoblje travanj-lipanj 2019. Ističe da objekt MS Stari Retkovec već duži niz godina nema domara pa se u Prijedlogu zaključka predlaže  da Ružica Štaba, domarka objekta MS Resnički gaj obavlja poslove domara i u objektu MS Stari Retkovec, I. Retkovec 2a.
Predsjednik otvara raspravu o Prijedlogu zaključka. Bez rasprave Vijeće jednoglasno donosi


Z A K L J U Č A K
o prijedlogu osoba za obavljanje poslova domara 
u objektima mjesne samouprave za razdoblje travanj-lipanj 2019.


1. Razmotrena je preporuka Gradskog kontrolnog ureda i Gradskog ureda za mjesnu samoupravu o racionalizaciji troškova skrbi o prostorima mjesne samouprave.

1. Vijeće utvrđuje da je poslove nadzora nad korištenjem i stanjem prostora neophodno obavljati u sljedećim objektima:
1. objekt MS „Ivan Mažuranić“, Vrpoljska 10 (objekt koriste dva MO: „Ivan Mažuranić“ i MO Donja Dubrava)
1. objekt MS „30. svibnja 1990.“, Vinodolska 23
1. objekt MS Novi Retkovec, Breza 26 
1. objekt MS Čulinec, Badema 2a 
1. objekt Resnički gaj, Čulinečka c. 230
1. objekt MS Trnava, Resnički put 1a
1. objekt MS Stari Retkovec, I.Retkovec 2a

1. Vijeće predlaže da se i nadalje sklope ugovori o povremenim poslovima za razdoblje travanj – lipanj 2019. za dosadašnje domare u navedenim objektima mjesne samouprave:
1. domar Mustafa Kahrimanović (objekt MS „Ivan Mažuranić“)
1. domar Zvonimir Gajger (objekt „30. svibnja 1990.“)
1. domar Željko Ščurić (objekt I. MS Novi Retkovec, Breza 26 i objekt II., Aleja javora 23)  
1. domar Branka Budimir (objekt MS Čulinec)
1. domar Ružica Štaba (objekt MS Resnički gaj i objekt MS Stari Retkovec)
1. domar Rudolf Pejić (objekt MS Trnava)

1. Budući da objekt MS Stari Retkovec već duži niz godina nema domara, predlaže se da Ružica Štaba, domarka objekta MS Resnički gaj obavlja poslove domara i u objektu MS Stari Retkovec, I. Retkovec 2a.

1. Ovaj se zaključak dostavlja Gradskom uredu za mjesnu samoupravu na daljnje
                  postupanje.


Ad 4 - Prijedlog zaključka o  prijedlogu lokacije za postavljanje posude za pseći izmet u Legradskoj ulici
Predsjednik otvara raspravu o Prijedlogu zaključka o prijedlogu lokacije za postavljanje posude za pseći izmet u Legradskog ulici.  Bez rasprave Vijeće jednoglasno donosi


Z A K LJ U Č A K
o prijedlogu lokacije za postavljanje posude 
za pseći izmet u Legradskoj ulici

1. Razmotren je prijedlog Vijeća Mjesnog odbora „Ivan Mažuranić“, utvrđen temeljem zahtjeva građana za postavu posude za pseći izmet koji se smatra opravdanim.

1. Vijeće predlaže postavljanje posude za pseći izmet na lokaciji Legradska ulica, nasuprot k.br. 11a.

1. Ovaj Zaključak dostavlja se Zagrebačkom holdingu d.o.o., Podružnici Čistoća na daljnje postupanje.


Ad 5 - Prijedlog zaključka o zahtjevu građana za iscrtavanje pješačkog prijelaza na lokaciji Osječka - Jadarska
Predsjednik obrazlaže Prijedlog zaključka kojim se podržava mišljenje VMO „Ivan Mažuranić“ u svezi zahtjeva građana za iscrtavanje pješačkog prijelaza na lokaciji Osječka-Jadarska.
Otvara raspravu. Bez rasprave Vijeće jednoglasno donosi


Z A K LJ U Č A K
o zahtjevu građana za iscrtavanje pješačkog prijelaza 
na lokaciji Osječka-Jadarska 

1. Razmotreno je mišljenje Vijeća Mjesnog odbora „Ivan Mažuranić“ u svezi zahtjeva g. Tomice Lipovseka za iscrtavanje pješačkog prijelaza u Osječkoj ulici, u zoni raskrižja s Jadarskom ulicom – sjeverna strana, a radi bolje sigurnosti učesnika u prometu.

1. Predlaže se Gradskom uredu da u okviru svoje nadležnosti, po izvršenom očevidu, utvrdi opravdanost predmetnog zahtjeva, donese odgovarajuće rješenje te obavijesti Vijeće o učinjenom.

1. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 6 - Prijedlog zaključka o prijedlogu izmjene voznog reda autobusne linije 214 i usklađenosti s autobusnim linijama 215 i 225. 
Predsjednik obrazlaže Prijedlog zaključka. Otvara raspravu. 
Bez rasprave Vijeće jednoglasno donosi

Z A K LJ U Č A K
o prijedlogu izmjene voznog reda autobusne
linije 214 i usklađenosti s autobusnim linijama 215 i 225


1. Razmotren je prijedlog Vijeća Mjesnog odbora Resnički gaj, utvrđen temeljem zahtjeva građana za promjenama voznog reda autobusne linije 214 (Koledinečka-Trnava-Kozari bok) i usklađenosti s autobusnim linijama 215 (Kvaternikov trg-Trnava) i 225 (Sesvete-Resnik-Kozari bok), koji se smatra opravdanim.

1. Vijeće predlaže povećanje broja vožnji autobusne linije 214 sa dosadašnjih 1 sat na svakih 30 minuta, a zadnja vožnja iste autobusne linije da bude u 23,00 sata.

1. Predlaže se usklađenje autobusne linije 214 s linijom 225 i autobusne linije 214 s linijom 215 zbog preklapanja istih unutar 5 do 10 minuta.

1. Ovaj se Zaključak dostavlja Zagrebačkom električnom tramvaju d.o.o. na daljnje postupanje.

Ad 7 - Prijedlog zaključka o o prijedlogu za postavljanjem fiksnih zaštitnih stupića na izlazu pristupne prometnice na ulicu Dubrava kod k.br. 116. 
Predsjednik pojašnjava prijedlog te smatra da je postavljanje fiksnih stupića na navedenoj lokaciji u Prijedlogu zaključka  potrebno zbog sigurnosti pješaka te sprječavanja nepropisnog parkiranja Otvara raspravu o Prijedlogu zaključka.  Bez rasprave Vijeće jednoglasno donosi


Z A K L J U Č A K
o prijedlogu za postavljanjem fiksnih zaštitnih stupića
na izlazu pristupne prometnice na ulicu Dubrava kod kbr. 116

1. Vijeće predlaže da se zbog konstantnog nepropisnog parkiranja automobila s obje strane pristupne prometnice stambenom objektu u Ulici Dubrava kbr. 116 postave zaštitni fiksni stupići radi povećanja sigurnosti pješaka te sprečavanja nepropisnog parkiranja vozila koja otežavaju preglednost prilikom uključivanja na ulicu Dubrava.

1. Ovaj se Zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 8 - Prijedlog za pojačanom ophodnjom komunalnog i prometnog redarstva na području MO Trnava
Predsjednik obrazlaže Prijedlog zaključka kojim se podržava Zaključak VMO Trnava o prijedlogu pojačane ophodnje komunalnog i prometnog redarstva na području MO Trnava. Otvara raspravu.  Bez rasprave Vijeće jednoglasno donosi

Z A K LJ U Č A K
o prijedlogu pojačane ophodnje komunalnog i 
prometnog redarstva na području Mjesnog odbora Trnava


1. Razmotren je prijedlog Vijeća Mjesnog odbora Trnava za pojačanom ophodnjom komunalnih i prometnih redara na području Mjesnog odbora Trnava koji se smatra opravdanim. Učestale su pritužbe građana u svezi nedavnih događaja (palež automobila, požari na obiteljskim kućama) kada nadležne službe (vatrogasci, hitna pomoć i policija) nisu mogle promptno intervenirati, odnosno proći prometnicama zbog velikog broja parkiranih automobila, a naročito u Resničkom putu ispred ugostiteljskih objekata „ZG“, „AS“ i „IN KLUB“. Ugostiteljski objekt „IN KLUB“ ujedno kao ulaz koristi automatska staklena vrata postavljena neposredno uz prometnicu čime je ugrožena sigurnost pješaka i vozača.

1. Nadležnom Gradskom uredu predlaže se osiguranje učestalije prisutnosti komunalnih i prometnih redara na području Mjesnog odbora Trnava, a Građevinskoj inspekciji da utvrdi temeljem koje dokumentacije je dozvoljeno postavljanje automatskih kliznih vrata s ulazom-izlazom na kolnik prometnice.

1. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za komunalno i prometno redarstvo te Ministarstvu graditeljstva i prostornog uređenja, Građevinskoj inspekciji na daljnje postupanje.


Ad 9 - Prijedlog zaključka o davanju suglasnosti Auto klubu Dubrava za održavanje dijela programa Dani Dubrave 2019.
Predsjednik otvara raspravu. Bez rasprave Vijeće jednoglasno donosi


Z A K L J U Č A K
o davanju suglasnosti Auto klubu Dubrava za
održavanje dijela programa Dani Dubrave 2019.

1. Razmotrena je zamolba Auto kluba Dubrava, Zagreb, Vukovarska 9, za održavanje dijela programa Dani Dubrave 2019.

1. Vijeće je suglasno s održavanjem autoslalom utrke Ulicom kneza Branimira od Južne ulice do Zagrebačke ceste 16. lipnja 2019. godine od 6,00 do 22,00 sata te korištenjem zemljišta uz sjeverni trak Ulice kneza Branimira, istočno od trgovine Spar.

1. Auto klubu Dubrava suglasnost se daje radi ishođenja rješenja za održavanje utrke od Gradskog ureda za prostorno uređenje, izgradnju Grada, graditeljstvo, komunalne poslove i promet.

1. Ovaj Zaključak dostavlja se Auto klubu Dubrava.


Ad 10 - Prijedlog zaključka o davanju mišljenja po članku 86. Statuta Grada Zagreba
1. Nacrt prijedloga Prometne studije područja omeđenog željezničkom prugom, Avenijom Marina Držića, Ulicom grada Vukovara i Savskom cestom s Konačnom ocjenom Povjerenstva
Predsjednik otvara raspravu. Bez rasprave Vijeće jednoglasno donosi

Z A K L J U Č A K 
o davanju mišljenja o Nacrtu prijedloga Prometne studije
područja omeđenog željezničkom prugom, Avenijom Marina Držića,
Ulicom grada Vukovara i Savskom cestom s Konačnom ocjenom Povjerenstva


1. Vijeće Gradske četvrti Donja Dubrava razmotrilo je Nacrt prijedloga Prometne studije područja omeđenog željezničkom prugom, Avenijom Marina Držića, Ulicom grada Vukovara i Savskom cestom s Konačnom ocjenom Povjerenstva te na isti nema primjedbi niti  prijedloga.

1. Ovaj će zaključak biti upućen Gradskom uredu za strategijsko planiranje i razvoj Grada.

1. Procjena rizika od velikih nesreća na području Grada Zagreba
[bookmark: _Hlk5111250]Predsjednik otvara raspravu. Bez rasprave Vijeće jednoglasno donosi

Z A K L J U Č A K 
o davanju mišljenja o Procjeni rizika od velikih nesreća 
za područje Grada Zagreba

1. Vijeće Gradske četvrti Donja Dubrava razmotrilo je Procjenu rizika od velikih nesreća za područje Grada Zagreba te na istu nema primjedbi niti  prijedloga.

1. Ovaj će zaključak biti upućen Stručnoj službi gradonačelnika.


1. Program poticanja razvoja obrta, malog i srednjeg poduzetništva u Gradu Zagrebu 2019.-2023.
Predsjednik otvara raspravu. Bez rasprave Vijeće jednoglasno donosi


Z A K L J U Č A K 
o davanju mišljenja o Programu poticanja razvoja obrta, 
malog i srednjeg poduzetništva u Gradu Zagrebu 2019. – 2023.

1. Vijeće Gradske četvrti Donja Dubrava razmotrilo je Program poticanja razvoja obrta, malog i srednjeg poduzetništva u Gradu Zagrebu 2019. – 2023. te na isti nema primjedbi niti  prijedloga.

1. Ovaj će zaključak biti upućen Stručnoj službi gradonačelnika.

1. Prijedlog zaključka o davanju suglasnosti u postupcima izvlaštenja
Predsjednik otvara raspravu. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu zaključka o davanju 
suglasnosti u postupcima izvlaštenja 

1. Vijeće Gradske četvrti Donja Dubrava razmotrilo je Prijedlog zaključka o davanju suglasnosti u postupcima izvlaštenja,  te na isti nema primjedbi niti  prijedloga.

1. Ovaj će zaključak biti upućen Stručnoj službi gradonačelnika.
1. Prijedlog zaključka o utvrđivanju popisa poslovnih prostora koji su predmet neposredne prodaje
Predsjednik otvara raspravu. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu zaključka o utvrđivanju 
popisa poslovnih prostora koji su predmet neposredne prodaje

1. Vijeće Gradske četvrti Donja Dubrava razmotrilo je Prijedlog zaključka o utvrđivanju popisa poslovnih prostora koji su predmet neposredne prodaje, te na isti nema primjedbi niti  prijedloga.

1. Ovaj će zaključak biti upućen Stručnoj službi gradonačelnika.


1. Prijedlog odluke o izmjenama i dopunama Odluke o zakupu i kupoprodaji poslovnog prometa
Predsjednik otvara raspravu. Bez rasprave Vijeće jednoglasno donosi


Z A K L J U Č A K 
o davanju mišljenja o Prijedlogu odluke  o izmjenama i dopunama 
Odluke o zakupu i kupoprodaju poslovnog prostora

1. Vijeće Gradske četvrti Donja Dubrava razmotrilo je Prijedlog  odluke o izmjenama i dopunama Odluke o zakupu i kupoprodaju poslovnog prostora, te na isti nema primjedbi niti  prijedloga.

1. Ovaj će zaključak biti upućen Stručnoj službi gradonačelnika.


1. Prijedlog zaključka o zaduživanju Grada Zagreba korištenjem „ESIF“ kredita za energetsku učinkovitost
Predsjednik otvara raspravu. Bez rasprave Vijeće jednoglasno donosi


Z A K L J U Č A K 
o davanju mišljenja o Prijedlogu zaključka o zaduživanju Grada Zagreba 
korištenjem „ESIF kredita za energetsku učinkovitost“

1. Vijeće Gradske četvrti Donja Dubrava razmotrilo je Prijedlog zaključka o zaduživanju Grada Zagreba korištenjem „ESIF kredita za energetsku učinkovitost“,  te na isti nema primjedbi niti  prijedloga.

1. Ovaj će zaključak biti upućen Stručnoj službi gradonačelnika.


Ad 11 - Pitanja, prijedlozi i obavijesti
Predsjednik daje informacije o Rješenju GU za prostorno uređenje, izgradnju grada, graditeljstvo komunalne poslove i promet kojim se određuje postava zaštitnih stupića na nogostupu na spoju Banatske i  Ulice Dubrava, kod k.br. 40.  Također navodi da je došao odgovor na podnesak na pitanje u svezi gradnje reklamnih panoa oglasne površine veće od 12m2. Obavještava prisutne da se svečana sjednica Gornje i Donje Dubrave planira održati 7. lipnja 2019. u 12 sati dok će se  manifestacija Dani Dubrave održati od 7. do 10. lipnja 2019. sukladno dopisu Narodnog sveučilišta Dubrava. 
N. Horvatić predlaže da se na svim važnijim prometnica postave kamera za nadzor brzine kako bi se stalo na kraj neodgovornim vozačima kojih je sve više. 
Predsjednik ističe da je prioritet postavljanje kamere u Vinodolskoj ulici zbog sigurnosti djece i pješaka u prometu te da već nekoliko godina Vijeće traži postavljanje nadzornih kamera te podsjeća održala se i sjednica na tu temu sa predstavnicima komunalnog i prometnog redarstva Grada Zagreba. 
H. Hanžek pita kad će se postaviti stupići u Kapucinskoj ulici. 
Predsjednik odgovara da fiksne stupiće postavljaju Zagrebačke ceste, a plastične Grad Zagreb te dodaje da će prvi koji dođu biti postavljeni u Kapucinskoj ulici. 
N. Horvatić pita zašto novi sihronizirani semafor na spoju Osječke ulice i Ulice kneza Branimira ne funkcionira na ispravan način.
Predsjednik odgovara da je dobio informaciju da nedostaje element koji se čeka da bi semafor mogao ispravno funkcionirati. 
D. Šereg obzirom na učestale zahtjeve građana pita kad će se asfaltirati dio Legradske ulice gdje je smješten zeleni otok. 
Predsjednik odgovara da je već odgovoreno na upite građana te da se planira urediti i taj neasfaltirani dio Legradske ulice kad se bude uređivala prometnica od Vukovarske do Valpovačke ulice. 
N. Šandrk konstatira da su dječja igrališta na  području GČ Donja Dubrava u lošem stanju za razliku od istih  u Gornjoj Dubravi. Dodaje da na antistresnim podlogama nema ivičnjaka te smatra da kao takve nisu sigurne.
Predsjednik odgovara da  su na području GČ Donja Dubrava u protekle četiri godine dječja igrališta obnovljena. Dodaje da je dječje igralište u Vinodolskoj ulici 23, kod objekta mjesne samouprave privatno vlasništvo tako da se moraju maknuti sve dječje sprave na navedenoj lokaciji. Grad u vlasništvu posjeduje samo tri metra zemljišta s jedne i druge strane objekta mjesne samouprave. Što se tiče ivičnjaka odgovara da su isti traženim prilikom uređivanja dječjih igrališta te  da je od nadležnih iz Zrinjevca dobio odgovor da ivičnjaci nisu potrebni da bi djeca bila sigurna.  
Budući da više nije bilo pitanja i prijedloga, predsjednik zaključuje sjednicu u 18,00 sati. 

